Document ID: /roh_data/filtered/fineweb-2-filterrobots_roh.jsonl.gz/15439

Sch'i sa tractia da la ludra ch'ins haja gia vis l'onn passà e ses pitschens saja grev da dir, citescha la Posta Ladina l'inspectur da chatscha Adrian Arquint. Sche quai fiss però uschia, fiss quai ina sensaziun. Lura fiss quai l'emprima reproducziun da ludras selvadias en Svizra.
Er en il parc naziunal dettia ludras, ha ditg Heinrich Haller, il directur dal Parc naziunal a la discussiun al café scientific. In'analisa da DNA haja pudì cumprovar ch'ina ludra saja stada en il parc naziunal. Dapi il 1920 n'hajan ins betg pli vis ludras en il parc.
RR novitads 06:00